Цуьнан юьззина цӀе: Абу Хьафс Ӏумар ибн аль-ХаттӀаб ибн Нуфайль ибн Ӏабд аль-Ӏузза ибн Кусай ибн Килаб ибн Мурра ибн КаӀб. Ислам тӀеоьцучу дийнахь Мухьаммад пайхӀамара цӀе елира цунна аль-Фарукъ, иза «нийсаниг галваларх къасториг»[1] бохург ду. Мухьаммад пайхӀамаран аяташ диссийра, Ӏумаран Бадрехь лецна йийсархойх йолу[7], КаӀбан уллера ИбраьхӀиман макъаман тӀехьа ламаз дарех, вахоран маларш ца магорах, хьиджаб лелаярах, кхин ладаме хеттаршна йолу ойла нийса хилар гойтуш. Ӏумаран белхан лакхара мах хадийна Мухьаммад пайхӀамара , цкъа цуо элира: «Нагахь шена тӀаьхьа пайхӀамар хир валхьара, иза хир вара Ӏумар ибн аль-ХаттӀаб»[8]. Суннийн ламастехь Ӏумар ибн аль-ХаттӀаб юкъавоьду ялсаманца кхаъ баьккхинчу иттанна[1].